Anexa nr. 2

la Hotărârea Consiliului Judeţean Bistriţa-Năsăud
nr. 63 din 29.05.2018
PRINCIPALII INDICATORI TEHNICO-ECONOMICI
Terenul aferent investiţiei este situat în intravilanul Municipiului Bistriţa, se află în proprietatea Statului Român, Prefectura Judeţului Bistriţa-Năsăud având drept de administrare şi Consiliul Judeţean Bistriţa-Năsăud având, prin contract, drept de folosinţă cu titlu gratuit pentru spaţii cu destinaţia birouri, conform CF nr. 72190 Municipiul Bistrița. 

     
Se doreşte instalarea unui lift la clădirea administrativă, care nu afectează caracteristicile istorice arhitecturale specifice centrului istoric al municipiului, precum și amenajarea spaţiului verde situat în nord-estul Palatului Administrativ, care va îmbogăți calitatea spaţiului public urban, intervenţie care, de asemenea, nu implică modificări ale aspectului centrului istoric.

     
Proiectul propus este important pentru creşterea calităţii suprafeţelor spaţiilor verzi din Municipiul Bistriţa, în vederea apropierii de normele şi de standardele europene privind spaţiul verde. Amenajarea spaţiilor verzi se înscrie şi din acest punct de vedere în priorităţile oraşului. Investiţia vizează amenajarea spaţiului verde adiacent Palatului Administrativ, amenajările se vor realiza pe o suprafaţă de 2234 mp, va fi amenajat un spațiu pentru fumat, se vor amplasa obiecte de mobilier urban, se vor reconfigura aleile, se vor realiza lucrări de întreținere a vegetației și plantare de arbuști.

     
Vegetaţia prezentă în acest moment în zona studiată este compusă din arbori, arbuşti şi plante perene. Gazonul este degradat, amestecat cu buruieni şi neuniform. Mobilierul urban lipseşte. Aleile pietonale sunt acoperite cu dale de beton, iar în unele porţiuni incomplete sau distruse de rădăcinile arborilor din apropierea lor, platforma pentru depozitarea deşeurilor nu este împrejmuită. Se simte nevoia amenajării unui spaţiu verde într-o zonă care atrage un număr atât de mare de persoane.
     
Se propun, de asemenea,  lucrări necesare pentru asigurarea accesului persoanelor cu dizabilități de deplasare la nivelele superioare ale sediului Consiliului Județean Bistrița-Năsăud, respectiv efectuarea unor lucrări de instalare a unui lift exterior pentru transport persoane.
     
Amplasament lift: în exteriorul clădirii, la intersecţia dintre corpul A şi corpul B al clădirii, cu acces în cabina de lift din holul central al imobilului, la nivelele parter, etaj 1, etaj 2 și mansardă.
Soluţia funcţională

·  Ascensor pentru 8 persoane, amplasat în exteriorul clădirii, cu acces din holul central, la fiecare nivel: parter, etaj 1, etaj 2, mansardă;
·  Se va realiza un acces nou, de pe faţada posterioară a clădirii, din zona spaţiului verde propus pentru amenajare în prezentul proiect;
·  Accesul nou este poziţionat la nivelul parterului, lângă ascensor;
·  Accesul va cuprinde podest + scară exterioară cu structura din beton, uşă exterioară și copertină din sticlă securizată.
Structura de rezistență

·  Fundaţie - radier general sub puțul liftului (puţul liftului coboară până la cota - 1,30 față de cota + 0,00 = cota parterului). Fundaţia va fi executată cu rost de dilatație față de clădirea existentă;
·  Suprastructura metalică pentru puţul liftului, cu rost de dilatație față de clădirea existentă;
·  Acoperiş şarpantă de lemn peste hol mansardă - zona acces lift și puţul liftului.
Lucrări de arhitectură propuse

       Lucrări de arhitectură aferente ascensorului (după montarea structurii de rezistență a ascensorului)

·  Placare soclu cu piatră naturală; 

·  Închiderea perimetrală a structurii ascensorului;
·  Montarea faţadei cortină pe una din laturile ascensorului; 

·  Închidere interioară la acces în lift; 

·  Realizarea pardoselii în zona de acces lift; 

·  Zugrăveli interioare pe pereți și tavane.
Intervenţii - lucrări de arhitectură la holuri clădire existentă:
Parter

·  Desfacerea tâmplariei exterioare existente - zona unde va fi amplasat liftul;
·  Desfacerea unei porţiuni din pardoseală (piatră naturală + șapă), pentru executarea lucrărilor aferente instalării liftului;
·  Închideri parţiale cu zidărie de cărămidă de 25 cm grosime - conf. planşe arhitectură;
·  Buiandrug deasupra golului de ușă;
·  Montarea unei tâmplarii noi ușa exterioară;
·  Reparaţii la tencuieli existente deteriorate în etapa de şantier + 
tencuieli drișcuite pe zidării noi;
·  Refacere pardoseală.
Etaj 1 și etaj 2

·  Desfacerea tâmplăriei exterioare existente - zona unde va fi amplasat liftul;
·  Închideri parţiale cu zidărie de cărămidă;
·  Montarea de tâmplării noi; 

·  Montarea, în fața ferestrelor, de balustrade metalice. Reparaţii la tencuieli existente deteriorate în etapa de şantier și executarea de tencuieli drișcuite interioare pe zidării noi;
·  Refacere pardoseală.
Mansardă, pod nou + învelitoare

·  Desfacerea tâmplăriei exterioare existente - zona unde va fi amplasat liftul;
·  Desfacerea parapetului de fereastra existentă, inclusiv glaful din beton armat de la fereastră;
·  Desfacerea învelitorii şi a termoizolaţiei de peste hol mansardă; 

·  Desfacerea burlanului existent în zona în care va fi amplasat liftul, pe toată înalţimea;
·  Executarea lucrărilor de structură: perete + grinzi de beton, structuri de lemn (planşeu peste mansardă + şarpantă);
·  Executarea unui planșeu orizontal peste mansardă - zona acces în lift, inclusiv deasupra puţului de lift. Sub planşeul orizontal se va monta un tavan fals din gipscarton pe structură metalică;
·  Executarea de închideri laterale; 

·  Montare învelitoare peste zona în care se fac lucrări;
·  Montarea de jgheaburi noi, din tablă prevopsită culoare gri;
·  Montarea a două burlane.
Lucrări exterioare

·  Construcţie ascensor;
·  Soclul ascensorului (din beton) va fi placat cu piatră naturală culoare gri;
·  Scară acces nou creat;
·  Podestul şi scările vor fi placate cu piatră naturală; 

·  Se va monta o balustradă metalică pe latura opusă liftului;
·  Se va monta o copertină din sticlă securizată cu tiranți care va fi  ancorată în peretele clădirii existente, deasupra noului acces;
·  Refacere finisaje faţada existentă;
·  Pe pereţii exteriori ai clădirii existente se va monta termosistem; 

·  Trotuarul de gardă pe zona afectată de lucrări va fi din dale de beton;
·  Pe direcţia celor două burlane noi se va monta, în trotuar, o rigola din elemente de beton prefabricate care să dirijeze apele pluviale spre spaţiul verde.
VALOAREA ESTIMATIVĂ A PROIECTULUI:
 TOTAL GENERAL  cu TVA                                              872.038,504 lei
 TOTAL GENERAL  fără TVA                                           736.993,634 lei

 Din care:

VALOAREA ,,CONSTRUCȚII+MONTAJ” cu TVA           511.825,640 lei                   
 VALOAREA ,,CONSTRUCȚII+MONTAJ” fără TVA        430.105,580 lei
  DURATA DE EXECUȚIE  A INVESTIȚIEI                                      10 luni

La finalul investiției va rezulta un acces nou în sediul Consiliului Județean Bistrița-Năsăud de pe faţada posterioară a clădirii. Accesul la etajele superioare și mansarda va fi realizat prin intermediul unui lift de 8 persoane amplasat în exteriorul clădirii, cu acces din holul central, la fiecare nivel: parter, etaj 1, etaj 2, mansardă.

Va fi amenajat spațiul verde din zonă pe o suprafață de 2234 mp.

